જેતપુર તાલુકાના ૧૫ ગામોના ૧૨૫ જેટલા ખેડૂતોને વર્ષ ૨૦૧૬ -૧૭નો પાક વીમો હજુ ન મળતા ૫૬ જેટલા ખેડૂતોએ જો તાત્કાલીક વીમો ચૂકવવામાં નહીં આવે તો ખેડૂતો આત્મવિલોપન કરશે તેવી ચીમકી આપતું આવેદનપત્ર એસબીઆઇ બેન્કને આપેલ જેથી બેન્ક મેનેજર દ્વારા ખેડૂતોના આવેદનપત્ર અંગે પોલીસને જાણ કરતા તાલુકા પોલીસ દ્વારા એક ખેડૂતને અટકાયતી પગલા માટે બોલાવેલ અને તેની પાસેથી પોતે આત્મવિલોપન નહીં કરે તેવી લેખિતમાં બાંહેધરી લઈને સવારે જામીન માટે આવવાનું કહેલ હોવાથી તેની સાથે ૫૬ જેટલા ખેડૂતો તાલુકા પોલીસ સ્ટેશને પહોંચી અમો બધા પણ આત્મવિલોપન કરવાના છીએ અમારી પણ અટક કરો તેવું જણાવતાં ડીવાયએસપીએ ખેડૂતોને કાયદા વિરૂધ્ધ કામ ન કરવાનું જણાવી મંગળવારે એસબીઆઇ બેંકના મેનેજરને પોલીસ સ્ટેશને હાજર રહેવા સમન્સ પાઠવશે તેવું ખેડૂતોને જણાવી બેન્ક અને ખેડૂતો વચ્ચે મધ્યસ્થી થવાની બાંહેધરી આપીને હાલ કોઈ ખેડૂતની અટક કરવાની જરૂર નથી તેવી ખેડૂતોને ખાત્રી આપી હતી.